Молика

Молика или македонски бор ()Michael Dirr - Dirr's Hardy trees and shrubs: an illustrated encyclopedia, , Timber Press, 1997, ISBN 978-0-88192-404-6, стр. 282 — вид борово дрво што вирее по планините во Македонија. Може да се најде и во делови од Бугарија, Албанија, Србија, Црна ГораFolke Andersson - Ecosystems of the world, book 6 - Coniferous forests, Elsevier, 2005, ISBN 978-0-444-81627-6, стр. 138 и во мали предели во Егејска Македонија1997 IUCN red list of threatened plants, World Conservation Monitoring Centre, IUCN, 1998, ISBN 978-2-8317-0328-2, стр. 26 (цитат: Albania, Bulgaria (west), Greece (extreme north), (former) Yugoslavia (south)), обично на (600-) 1.000-2.200 m надморска височина. Честопати ја достигнува алпската шумска граница во оваа област. Растат 35 - 40 m во височина, со пречник на трупот од 1,5 m. Како и да е, височината на дрвото значително се намалува кога е во горниот дел на или над шумската граница па може да има и големина на грмушка.
мини|лево|150px|Моликова шума во Маљовица, Рила
Меѓу боровите се класификува како „бел бор“ Pinus Strobus, и како и сите борови, листовите (игличките) стојат во фасцикли (снопови) од пет, со менлива обвивка. Долги се од 6 - 11 cm. Шишарките на моликата во должина се од 8 - 16 cm, а понекогаш достигнуваат и до 20 cm. Семињата се долги 6 - 7 mm со крилца од 2 cm кои можат летаат со ветрот, но нив најчесто ги разнесува птицата лешникарка.

Моликата е едно од највредните зимзелени дрвја на Балканскиот Полуостров. Нејзиното дрво е високо ценето во градежништвото, производството на мебел, резбањето и изработката на буриња. Ова дрво е исклучително добро во прилагодување на суровите планински климатски услови, што го прави особено соодветно на пошумување на висок терен за заштита од ерозија. Месното население ја користи смолата од моликите за да лечи рани, за лекување на зарази на белите дробови, кожата и стомакот, прошитени вени и други заболувања.

Моликата е исто така позната и како украсно дрво во паркови и големи градини, даваќи му постојан но не многу брз раст на широк опсег на области. Многу е изржливо на суров зимски студ, отпорен дури и до -45 °C и изложеност на ветер. Моликата е натурализирана во Пункахарју во источна Финска.

Како и други европски и азиски бели борови, моликата е мошне отпорна на габичното заболување Cronartium ribicola. Заболувањео било случајно пренесено во Северна Америка, каде направило пустош по автохтоните северноамерикански бели борови (на пр. Вејмутов бор, шеќерен бор, белокорест бор) во многу области. Моликата е од големо значење во истражувањата за вкрстување и генетска модификација за создавање на отпорност од габи кај овие дрва.

Моликата е популарно украсно дрво по паркови и големи градини, давајќи постојан и бавен раст на најразлични терени. Многу е отпорна на големи студови, најмалку до -45 °C, како и на ветер.

 Пелистер 
мини|лево|300п|Моликова шума, Пелистер
Моликата е симбол на националниот парк Пелистер на планината Баба кај Битола, Република Македонија. Таму моликовите шуми се издвоени во две заедници: моликови шуми со папрат (Pteridio pinetum peucis) и моликови шуми со боровинка (Murtila Pinetum peuces).

На 2 јули 1839 година, познатиот ботаничар Август Гризебах, на падините на Пелистер ја открил моликата, ја класифицирал како специфичен растителен вид, карактеристичен за Балканот, најкомпактно застапен на Пелистер.ОДБЕЛЕЖАНИ 170 ГОДИНИ ОД ОТКРИВАЊЕТО НА МОЛИКАТА

Во Бугарија може да се најде во шумите на Рила, Пирин, Западни Родопи, Средна Стара планина, Славјанка и Витоша, при надморска височина од 1.400 до 2.100 метри. Во Пирин Молика зазема 23.4% од зашумена површина на паркот.Списание „Орбел“, бр. 1, 2009 г. - „Балканските ендемити Бяла и Черна мура“, изд. на Национален парк Пирин

 Наводи 

 Надворешни врски 
 НАЦИОНАЛЕН ПАРК „ПЕЛИСТЕР“ - Молика  
 Податотека на голосеменици - Молика (Pinus peuce) 

Категорија:Бор (род)
Категорија:Флора на Македонија